Muzaharar lumana ta kiran a saki Malam [H] ta yau Litinin ta daga a Abuja…. | Harkar Musulunci
Gida Labarai Muzaharar lumana ta kiran a saki Malam ta yau Litinin ta...
Muzaharar lumana ta kiran a saki Malam [H] ta yau Litinin ta daga a Abuja….
A yau Litinin 22 ga watan Yuli 2019 ‘yan uwa sun ci gaba da cika Abuja babban birnin tarayyar Nigeria inda suke ci gaba da kira ga gwamnati data gaggauta sakin jagoran Harkar Musulunci a Nigeria Sayyid Ibrahim Zakzaky.
A yau ma kamar sauran ranaku dubun dubatan ‘yan uwa suna tafiya cikin tsari sun dauke da hotunan Malam [H] suna rera taken kira ga gwamnati data gaggauta sakin sa.
An taso da wannan muzaharar ta yau ne daga NITEL Junction a tsakiyar birnin na Abuja inda kuma ta mika har zuwa inda za’a kammala.
Jagoran Harkar Musulunci a Nigeria Sayyid Ibrahim Zakzaky yau ya shafe shekaru uku yana tsare a hannun DSS tun bayan mummunan harin da sojojin Nigeria suka kai masa a gidan sa dake Gyallesu a cikin birnin Zariya.
A halin da ake ciki yana tare da tasirin guba wadda ta bayyana a bangarorin jikin sa kuma yana da bukatar kula ta gaggawa a waje don neman lafiyar sa, amma hukuma tana jan kafa da wata manufa ta ganin bayan sa.
Baya labarinTaron manema labarai a yau Lahadi a Abuja, maida martani akan Garba Shehu
Gaba labarinAn fara harbi akan muzaharar lumana bayan ta iso Federal secretariat….